अहिले राति साढे दस बजेपछि ढाकामा निकै हंगामा भएको रहेछ । पाकिस्तानबाट बंगलादेश स्वतन्त्र हुन गरिएको अभियानका कट्टर विरोधी मोहम्मद कमारुञ्जामनलाई रातको साढे दस बजे फाँसी दिइएको रहेछ । स्वतन्त्रता संग्राममा उनले गरेको जघन्य हत्या र बलात्कारको अभियोग र युद्ध अपराधीको रूपमा उनलाई फाँसी दिइएको थियो । फाँसी दिएलगत्तै उनको पार्टीका कार्यकर्ताहरूले सडकमा विरोध गर्दै तोडफोड गर्न थालेपछि तनाव भएको रहेछ । त्यही कारण राति खुल्ने पसलहरू र सवारी साधन बन्द भएको रहेछ ।
